Hovedansvaret for oppbyggingen ble gitt til den britiske arkitekten Josiah Conder og ingeniøren Thomas J. Waters. De utviden gjennomgangsgaten fra 12,6 til 27 meter og bygde brede fortauer med gasslykter, og der bak lange husrekker med toetasjes teglsteinbyfninger med balkonger ut mot gaten. Etter forbilde fra Paris og London oppstod på dette vis den første flanørstrekning i Japan. Det gikk litt trått med tilflyttingen til å begynne med, men etterhvert skjøt befolkningen i været og de tilgrensende områder til hovedgaten ble utviklet. Her kom også etterhvert det meste av Tokyos fornøyelsesgeskjeft, etter at området Asakusa i så måte ble hengende etter i begynnelsen av 1900-tallet.